2018 | 09 | 28

kiskunfélegyháza város önkormányzata

Sajtóközlemény

top-1.4.1-15-BK1-2016-00010 - foglalkoztatás és az életminőség javítása családbarát, munkába állást segítő intzémények, közszolgáltatások fejlesztésével - ProjektZÁRÁs

**Kiskunfélegyháza Város Önkormányzata pályázatot nyújtott be a TOP-1.4.1-15 azonosítószámú „A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” című felhívásra. A projekt keretében 395.000.000 Ft vissza nem térítendő európai uniós forrásból egy új napköziotthonos óvoda került kialakításra a Móra Ferenc utca 2. szám alatt.**

Szeptember 3-án, hétfőn birtokba vehették a kiskunfélegyházi csöppségek a nagy gonddal és odaadással épített napköziotthonos óvodát. A minden igényt messze kielégítő, nyugat-európai színvonalú komplexum korszerű, barátságos környezettel és kiváló felszereltséggel várja a kicsiket. A tervező megkülönböztetett figyelmet fordított a gyerekek kiegyensúlyozott fejlődéséhez szükséges egészséges környezet megteremtésére, ami tükröződik az épület benapozásában, kedvező tájolásában, a kiszolgáló helyiségek praktikus elhelyezésében, a természetes anyagok felhasználásában és az óvodaépület minden szegletéből áradó gyermekközpontúságban. A látványában modern és esztétikus épület műszaki paramétereiben és szellemiségében is megfelel a legkorszerűbb, XXI. századi gondolkodásmódnak, beleértve a megújuló energia felhasználását.

A vadonatúj óvodában 4 csoportszoba, valamint a szocializációt, mozgás- és egyéb fejlesztést segítő helyiségek, tornaszoba, különféle kiszolgáló terek (öltözők, mosdók, WC-k, konyhák, szertár, iroda), beteg gyermekek elkülönítésére szolgáló helység, valamint orvosi szoba kapott helyet. Korszerű játékok és fejlesztőeszközök segítik majd a számtalan lelkes szakember munkáját. A szülők és az intézményi dolgozók autóinak megfelelő számú parkolóhely és mozgássérült parkoló is létesült. Az udvar tervezése során a szakemberek figyeltek a csoportszobánként szükséges terasz és a korosztálynak megfelelő, játékokkal felszerelt játszóudvar kialakítására is. Az óvodában 100 kisgyermek oktatása, nevelése, gondozása kezdődhetett meg.

Az új óvoda megépítése csökkenti az eddigi intézmények túlzsúfoltságát, növeli az így igénybevezető szolgáltatások minőségét, segíti a kisgyermekes szülők munkába való visszatérésének esélyét, ezáltal növeli a település népességmegtartó képességét.

A projekt a Széchenyi 2020 keretében európai uniós támogatással valósul meg.

További információ: kiskunfelgyhaza.hu